F 9 Säve

F 9 Säve, egentlig F 9 eller Kungliga Göta flygflottilj, var en svensk flygflottilj innen Krigsmakten, den var operativ fra 1940 til 1969. Flygflottiljen var forlagt til Göteborgs garnison i Säve i Bohuslän.

 Bakgrunn 
F 9 ble etablert ved försvarsbeslutet 1936, som en jaktflottilj for å kunne forsvare Sveriges importhavner på vestkysten.

Flottiljen ble opprettet den 1. juli  1940 og flyplassen stod ferdig i 1941. Den første sjefen var Magnus Bång (1892-1980), og han var sjef frem til 1948 da han ble etterfulgt av Arthur Åhmansson. Flottiljen hadde blant annet flytypene J 28 Vampire og J 29 Tunnan. Den siste flytypen var den britiske J 34 Hawker Hunter som ble fløyet frem til nedleggelsen den 30. juni 1969. Den siste sjefen for flottiljen var Ulf Cappelen-Smith, som siden ble sjef for flottilj F 10 Ängelholm der han avgikk med pensjon som oberst i 1979.

Flottiljen ble nedlagt den 30. juni 1969 gjennom försvarsbeslutet 1968. I forbindelse med avviklingen, ble 2. helikopterdivisjonen (2. Hkpdiv) omlokalisert fra Torslanda flyplass til Säve.Kamratföreningen Yngve Blå   , lest 1. november 2010 Siden 1976 er flyplassen omdannet til sivil flyplass med navnet Göteborg City Airport.

 Fjellhangerer 
mini|Et Saab AJSH 37 Viggen jagerfly i museumet Aeroseum, som holder til i F 9s forhenværende fjellhangarer
Flottiljen hadde to separate anlegg med flyhangarer i fjell. Bygging av den første fjellhangaren ble påbegynt i 1941 og den ble klar i 1943. Denne fjellhangaren hadde et areal på 8 000 m², i tilslutning til hangaren var det en kontor- og sambandsdel med blant annet kontrollrommet som skulle lede flottiljen i kamp. Hangarens golv ligger på nivå med betongplaten utenfor og tykkelsen på taket er i gjennomsnitt 8 meter fjell. Hangaren hadde fire porter av tre som ledet ut til betongplassen utenfor, inne i hangaren var det mulig å klargjøre og overhale fly.

Ettersom den gamle fjellhangaren ikke var bygd for å stå mot et angrep med Taktiske atomvåpen begynte man på 1950-tallet å bygge en ny og betydelig større fjellhangar på 22 000 m². Hangaren ligger på om lag 10 meters dyp og taket er nærmere 30 meter tykt. Mellom de to portene som beskyttes av porter i betong går den U-formede hovedtunnelen, fra hovedtunnelen går det ut seks sidetunneler der flyene ble oppbevart og vedlikehold. I hovedtunnelen var det faste klargjøringsplasser med tilkobling for strøm og drivstoff for flyene, samt plass for våpen og ammunisjon innfelt i tunnelveggen. I fjellhangaren var det også en kommandosentral for ledelse av enheten i krig.

Den nye fjellhangaren er i dag i bruk som opplevelsesentrumet Aeroseum som er åpent for besøk.

 Flytyper ved F 9 

 Hovedtyper  
Jagerfly ved ved flottiljen i årene fra 1940 til 1969.

 J 8 Gloster Gladiator (1940-1941)
 J 11 Fiat CR 42 Falco (1941-1944)
 J 22 FFVS 22 (1943-1946)
 J 21A (1946-1950)
 J 28B De Havilland DH 100 Vampire (1949-1951)
 J 29 Tunnan (1952-1961)
 J 34 Hawker Hunter (1962-1969) Helikoptersystem 
Helikoptersystem ved flottiljen i årene fra 1940 til 1969.

 HKP 3 (1964-1969)

 Se også 
 Göta helikopterbataljon
 Göteborg City Airport

 Referanser 

 Litteratur 


 Eksterne lenker 

 Offisielt nettsted for flymuseumet Aeroseum (svensk)
 Kungliga Göta flygflottilj - uoffisielt nettsted (svensk)

Kategori:Flyvåpen
Kategori:Sveriges forsvar
Kategori:Göteborgs lufthavner
Kategori:Göteborg
Kategori:1936 i Sverige